Source: https://ficek.sk/nutenie-vysporiadania-a-mozny-casovy-ramec-40831
Timestamp: 2020-04-01 08:55:21+00:00

Document:
[2020] Nútenie vysporiadania a možný časový rámec | Právna Poradňa
Odpovedané dňa: 17. 9. 2018
Otázka: Nútenie vysporiadania a možný časový rámec
Odpoveď: Nútenie vysporiadania a možný časový rámec
podielového spoluvlastníka nikto nemôže nútiť, aby zotrval v spoluvlastníctve. Preto, ak sa nedohodnete mimosúdne, má právo podať žalobu na zrušenie a vyporiadanie podielového spoluvlastníctva. V súdnom konaní potom súd postupuje nasledovne:
Ak nedôjde k dohode, zruší spoluvlastníctvo a vykoná vyporiadanie na návrh niektorého spoluvlastníka súd. Prihliadne pritom na veľkosť podielov a na účelné využitie veci. Ak nie je rozdelenie veci dobre možné, prikáže súd vec za primeranú náhradu jednému alebo viacerým spoluvlastníkom; prihliadne pritom na to, aby sa vec mohla účelne využiť a na násilné správanie podielového spoluvlastníka voči ostatným spoluvlastníkom. Ak vec žiadny zo spoluvlastníkov nechce, súd nariadi jej predaj a výťažok rozdelí podľa podielov. (§ 142 ods. 1 Občianskeho zákonníka).
Nedá sa preto zaručiť, že žalobu nepodá. Ak by ste na súd potom povedali, že byt nechcete ani Vy, potom súd nariadil predaj a výťažok z neho by rozdelil medzi Vás podľa podielov.
Odporúčam skúsiť sa dohodnúť. Napr. môžete skúsiť uzavrieť zmluvu o budúcej zmluve, v ktorej sa dohodnete že do určitého času, napr. do roka, uzavriete dohodu o zrušení a vyporiadaní podielového spoluvlastníctva. Takto by ste mohli získať čas, kým budete mať financie. Záleží však na ochote druhej strany.
Podotázka: Nútenie vysporiadania a možný časový rámec (Spoluvlastníctvo)
rovnaká situácia ako uvádza pán predo mnou, spoluvlastnícky podiel 1/2.
Po súdnom spore o zrušenie podielového spoluvlastníctva, ktorý sa skončil súdnym zmierom, ma zaväzuje súd vyplatením 40. 000 € do 30 dni od nadobudnutia právoplatnosti rozhodnutia a ďalších 10. 000 € do skončenia kalendárneho roka.
Aký deň sa považuje za začiatok plynutia 30-dňovej lehoty? Čo v prípade, že sa táto lehota nedodrží (z dôvodu napr. nespolupráce protistrany - neposkytnutie č.u. )? Ako správne dokladovať platbu?
Na pojednávaní bolo uvedené, že nie je možnosť odvolať sa (rovnako v rozhodnutí), s tým, že sudca ústne uviedol iný právny úkon, ktorým sa daný spor dá znovu otvoriť, aký? Za akých podmienok? Nenachádzam to v zápise. V akej lehote?
Čo v prípade, že počas plynutia lehoty na vyplatenie prvej splátky mi protistrana odmieta vydať kľúče od nehnuteľnosti - rodinný dom? Rovnako odmieta spoločnú obhliadku, zápis, či fotodokumntáciu vybavenia (taktiež kedysi spoločného), odpis energií atď. ; a v rozhodnutí súdu tieto skutočnosti nie sú uvedené?
Ešte ma zaujíma, kto je zodpovedný za prepis na katastri? Sudca uviedol na pojednávaní, že toto nariadi súd, ale nestalo sa a na katastri je všetko bezo zmeny.
Dobrý deň, pokúsime sa Vám v skratke zodpovedať všetky otázky. Lehota začína plynúť dňom nasledujúcim po právoplatnosti. Ak by ste ju nedodržali, môže protistrana voči Vám začať exekučné konanie. Ak Vám neposkytne potrebné údaje, môžete plnenie uložiť do tzv. solučnej úschovy u notára. Vzhľadom na výšku sumy, jedine bankovým prevodom. Ak je uzatvorený zmier, nie je možné sa voči rozhodnutiu odvolať. Zmier nie je možné dodatočne zrušiť, nevieme aký právny úkon mal na mysli sudca. Súdny zmier bolo možné zrušiť iba v minulej právnej úprave platnej do 01.07.2016. Ak Vám odmietne sprístupniť nehnuteľnosť, môžete podať na súd návrh na vypratanie nehnuteľnosti. Zmenu vlastníckeho práva k nehnuteľnosti vybavuje súd, nakoľko zo zákona musí upovedomiť kataster o zmenách. Táto zmena sa následne vykoná záznamom. Zvyčajne to katastru trvá 60 dní od odoslania rozhodnutia zo súdu. Súd rozhodnutie odošle až keď bude právoplatné.
Riešenie vysporiadania úveru po rozvode
Zabezpečenie vysporiadania BSM po rozvode
Je možný rozvod bez rozdelenia detí?
Aké sú zásady vysporiadania bezpodielového spoluvlastníctva manželov?

References: súd 
 súd 
 súd 
 súd 
 súd 
 súd 
 súd 
 Súd